Rapid – FCSB a aruncat în aer lupta pentru titlu! Această concluzie, oferită de Adevărul aici, vine după un derby exploziv în care echipa lui Gigi Becali a fost, pur și simplu, dezintegrată pe Arena Națională.
Confruntarea de sâmbătă a mai adus o impresie tot mai clară: Rapid a devenit coșmarul FCSB-ului, după cum Adevărul a explicat, cu cifre, în cadrul acestui articol.
După acest derby electrizant, au mai rămas două meciuri din sezonul regulat: derby-ul Craiovei de duminică, plus meciul Oțelul Galați – Poli Iași de luni, care contează pentru play-out.
Așadar, putem arunca deja o privire pe cum va arăta ierarhia play-off-ului, după înjumătățirea punctelor și cu precizarea că punctajul Craiovei poate suferi modificări, în funcție de întâlnirea de mâine.
1. FCSB 32p
2. Rapid 28p*
3. CFR Cluj 27p*
4. Universitatea Craiova 23p
5. Farul Constanța 22p*
6. Sepsi 22p*
*echipe care au beneficiat de rotunjirea punctajului în sus.
Doar FCSB a fost lider și a terminat pe 2!
Din capul locului se vede că avansul FCSB-ului s-a micșorat drastic, având în vedere că această formație avea, la un moment dat, 11 puncte peste urmăritoare!
Acum, FCSB va aborda play-off-ul cu un avans de 4 puncte față de Rapid. Care, ar trebui să fie, totuși, unul liniștitor, cât de cât. Mai ales că, dacă ne uităm la edițiile anterioare cu play-off și play-out, o singură dată s-a întâmplat ca diferența de puncte să fie mai mare, după terminarea sezonului regulat. Se întâmpla în stagiunea 2021-2022, când CFR a pornit în play-off cu 7 puncte peste FCSB. Și, firește, a și luat titlul la finalul acelui sezon.
De fapt, dacă ne uităm pe tabelul de mai jos, vom costata un amănunt îngrijorător pentru FCSB. Această echipă e singura care a intrat în play-off din postura de lider și a "reușit" să piardă titlul! S-a întâmplat în sezonul 2020-2021. Atunci, FCSB a terminat sezonul regulat cu un punct peste CFR Cluj, dar, după cele zece runde din play-off, formația din Berceni s-a clasat pe 2. La un incredibil 9 puncte de campioana CFR Cluj!
Cum s-a intrat în play-off în trecut
Sezon Locul 1 Locul 2 Locul 3
2022-2023 Farul (32p) CFR Cluj (32p) FCSB (29p)
2021-2022 CFR Cluj (38p) FCSB (31p) U Craiova (27p)
2020-2021 FCSB (33p) CFR Cluj (32p) U Craiova (29p)
2019-2020 CFR Cluj (26p) U Craiova (23p) Botoșani (23p)
2018-2019 CFR Cluj (27p) FCSB (25p) CS U Craiova (23p)
2017-2018 CFR Cluj (30p) FCSB (28p) CS U Craiova (26p)
2016-2017 Viitorul (26p) FCSB (24p) Astra Giurgiu (22p)
2015-2016 Astra Giurgiu (26p) Dinamo (24p) Pandurii (24p)
PROGRAMUL PLAY-OFF-ULUI CARE URMEAZĂ SĂ ÎNCEAPĂ
Etapa I (16 martie)
FCSB - Sepsi
Rapid - Farul
CFR - Universitatea Craiova
Etapa II (30 martie)
Farul - FCSB
Universitatea Craiova - Rapid
Sepsi - CFR
Etapa III (6 aprilie)
FCSB - Universitatea Craiova
Rapid - CFR
Sepsi - Farul
Etapa IV (13 aprilie)
CFR - FCSB
Universitatea Craiova - Farul
Rapid - Sepsi
Etapa V (20 aprilie)
FCSB - Rapid
Farul - CFR
Sepsi - Universitatea Craiova
Etapa VI (27 aprilie)
Sepsi - FCSB
Farul - Rapid
Universitatea Craiova - CFR
Etapa VII (4 mai)
FCSB - Farul
Rapid - Universitatea Craiova
CFR - Sepsi
Etapa VIII (11 mai)
Universitatea Craiova - FCSB
CFR - Rapid
Farul - Sepsi
Etapa IX (18 mai)
FCSB - CFR
Farul - Universitatea Craiova
Sepsi - Rapid
Etapa X (25 mai)
Rapid - FCSB
CFR - Farul
Universitatea Craiova - Sepsi
Etapa a 30-a, ultima din sezonul regulat
Vineri
CFR Cluj – Hermannstadt 1-0
Dinamo – UTA 1-0
Petrolul – Sepsi 1-2
Voluntari – Universitatea Cluj 0-0
Botoșani – Farul 0-0
Sâmbătă
Rapid – FCSB 4-0
Duminică
FC U Craiova 1948 – Universitatea Craiova 20.45
Luni
Oțelul Galați – Poli Iași 20.00
Clasament
1. FCSB 30 19 7 4 53-28 64
2. Rapid 30 15 10 5 55-32 55
3. CFR Cluj 30 15 8 7 54-29 53
4. Universitatea Craiova 29 12 10 7 45-37 46
5. Sepsi 30 12 7 11 43-34 43
6. Farul Constanța 30 11 10 9 37-38 43
7. Universitatea Cluj 30 10 12 8 35-38 42
8. Hermannstadt 30 9 13 8 36-31 40
9. UTA 30 10 10 10 36-43 40
10. Petrolul 30 7 14 9 29-32 35
11. Oțelul Galați 29 6 15 8 30-35 33
12. Poli Iași 29 7 11 11 32-43 32
13. FC U Craiova 1948 29 9 4 16 42-48 31
14. Dinamo 30 8 5 17 22-41 29
15. Voluntari 30 6 10 14 31-49 28
16. Botoșani 30 3 12 15 30-52 21
*Locurile 1-6 intră în play-off (tur-retur, în total 10 etape).
*Locurile 7-16 vor continua în play-out (manșă unică, în total 9 etape).
*Locul 1 din play-off participă în Liga Campionilor, iar locurile 2 și 3 din play-off, în Europa Conference League.
*Locul 3 din play-off va juca baraj cu câștigătoarea barajului dintre locurile 1 și 2 din play-out pentru un loc în Europa Conference League.
*Locurile 9 și 10 din play-out retrogradează direct. Locurile retrogradabile 7/8 din play-out joacă baraj cu locurile 3/4 din Liga 2.